Scandium
Scandium elementum chemicum est, metallum transitionis cisuranicum glaebae d, cum numero atomico 21 (id est, cum 21 protonibus in nucleo suo), et cum symbolo systemae periodici elementorum chemicorum Sc, quid statu normali solidum et multum molle est et apparentiam candidam argenteam habet; inventum 1879 per analysin spectralem euxenitae gadolinitaeque Scandinaviae est; historice classificatum ut metallum terrarum rararum est cum yttrio et lanthanidis. Proprietates compositorum scandii inter proprietates compositorum aluminii yttriique sunt.